Eðlilegt er að aflétta sóttvarnatakmörkunum innanlands segja formenn Sjálfstæðisflokks og Framsóknarflokks. Sigurður Ingi Jóhannsson segir að reynsla annarra Norðurlandaþjóða af að aflétta takmörkunum sé góð og að Íslendingar séu á svipuðum stað.
Sig. Ingi: Ég er á þeirri skoðun að það sé ekki þannig að við þurfum að rökstyðja hið venjulega líf okkar heldur þarf alltaf að rökstyðja ef þú vilt takmarka það. Það er ekki hægt að snúa þeirri sönnunarbyrði við.
Finnst þér að eiga að aflétta öllum aðgerðum?
Eins og staðan er núna finnst mér það á margan hátt eðlilegt. Við bíðum auðvitað eins og við höfum gert eftir tillögum sérfræðinga og síðan er það bara mat okkar.
Bjarni Ben: Já mér finnst komið að því að við hættum með takmarkanir hér innanlands já. Það er bara spurning með tímasetninguna. Ég geri ráð fyrir því að það komi tillögur um það á næstunni.
Það er síðan eitthvað sem mér finnst að ætti að koma í kjölfarið þannig að við tækjum þetta í skrefum.